text: [{"text_idx": "#000011", "text": "Ngaa isa ka hangkat karon ang pagtigayon sing mabakod kag malipayon nga pag-abyanay?"}, {"text_idx": "#000013", "text": "Kon kaisa, bangod sa teknolohiya mahimo hunahunaon mo nga suod na gid kamo sang imo mga abyan. \u201cSining karon lang,\u201d siling sang 22 anyos nga si Brian, * \u201cnarealisar ko nga ako lang pirme ang nagauna sa pag-text sa akon mga abyan agod kamustahon sila. Dayon gin-untatan ko ang pag-text sa ila agod mahibaluan kon pila sa ila ang mauna sa pag-text sa akon. Ang matuod, gamay gid lang. Gani narealisar ko nga indi man gid gali kami suod sang pila ko ka abyan.\u201d"}, {"text_idx": "#000014", "text": "Apang indi bala ang pag-text kag ang social media nagabulig sa imo nga makapakig-angot sa mga tawo kag mapabakod sini ang inyo pag-abyanay? Huo\u2014ilabi na kon abyan mo ina nga mga tawo sa personal. Pero sa masami, ang social media daw nagahimo sing taytay pakadto sa iban pero wala ka nagapalapit sa ila."}, {"text_idx": "#000015", "text": "Hibalua ang kahulugan sang matuod nga abyan. Ginalaragway sang Biblia ang isa ka abyan subong tawo nga \u201cmas suod pa sangsa isa ka utod.\u201d (Hulubaton 18:24) Amo bala sina nga abyan ang gusto mo? Amo ka bala sina nga sahi sang abyan? Agod mabuligan ka nga masabat ina nga mga pamangkot, isulat ang tatlo ka kinaiya nga gusto mo sa imo abyan. Dayon isulat ang tatlo mo ka kinaiya nga nagapabakod sang pag-abyanay. Pamangkuta ang imo kaugalingon: \u2018Sin-o sa akon mga abyan sa Internet ang nagapakita sing mga kinaiya nga ginapabaloran ko sa isa ka abyan? Ano nga mga kinaiya ko ang mahimo isiling sang akon mga abyan nga makapabakod sang amon pag-abyanay?\u2019\u2014Prinsipio sa Biblia: Filipos 2:4."}, {"text_idx": "#000019", "text": "Ang leksion: Ang matuod nga pag-abyanay wala lang nagabakod sa pagkamustahanay. Nagakinahanglan ini nga ikaw kag ang imo abyan magapakita sing gugma, empatiya, pagpasensia, kag pagpatawad. Ina nga mga kinaiya nagapahalipay sa mag-abyan. Apang mabudlay ina ipakita kon sa Internet lang kamo nagaistoryahanay."}, {"text_idx": "#000025", "text": "\u201cTanan kita nagakinahanglan sing kaistorya kon maluyahan kita sing buot. Ang aton mga abyan amo ang nakahangop gid sa aton kag nakahibalo kon paano magmag-an ang aton ginabatyag. Wala lang sila nagabuylog sa aton kalipay kundi nagabulig man sa aton kon may problema kita.\u201d\n\u201cSang bataon pa ako, mahuluy-on ako kag wala nagapangamigo. Amo ina ang pinakamasubo nga bahin sang akon kabuhi. Sang ulihi, nanikasog ako nga mangamigo. Importante nga may mga abyan ka nga makabulig sa imo sa tion sang kabudlayan kag kaupod mo sa tion sang kalipay.\u201d"}, {"text_idx": "#000026", "text": "\u201cTanan kita nagakinahanglan sing kaistorya kon maluyahan kita sing buot. Ang aton mga abyan amo ang nakahangop gid sa aton kag nakahibalo kon paano magmag-an ang aton ginabatyag. Wala lang sila nagabuylog sa aton kalipay kundi nagabulig man sa aton kon may problema kita.\u201d"}, {"text_idx": "#000027", "text": "\u201cSang bataon pa ako, mahuluy-on ako kag wala nagapangamigo. Amo ina ang pinakamasubo nga bahin sang akon kabuhi. Sang ulihi, nanikasog ako nga mangamigo. Importante nga may mga abyan ka nga makabulig sa imo sa tion sang kabudlayan kag kaupod mo sa tion sang kalipay.\u201d"}, {"text_idx": "#000030", "text": "Kon Paano Atubangon ang Kasubo"}, {"text_idx": "#000032", "text": "Ano ang Maayo nga Abyan?"}, {"text_idx": "#000035", "text": "Tun-i kon paano makakita sing matuod kag nagadugay nga pag-abyanay."}, {"text_idx": "#000036", "text": "Indi lang ikaw ang ginasubuan ukon nagabatyag nga wala sing abyan. Hibalua kon ano ang ginhimo sang iban para mabatuan ini nga balatyagon."}, {"text_idx": "#000038", "text": "Hibalua kon ano ang nakabulig kanday David kag Jonatan para mangin mag-best friend sila."}]